CELEX: 
Language: lt
Date: 2020-07-14 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl tam tikrų narkotinių ir psichotropinių medžiagų pirmtakų (prekursorių) įtraukimo į oficialų medžiagų sąrašą iš dalies keičiami Europos Parlamento ir Tarybos reglamentas (EB) Nr. 273/2004 ir Tarybos reglamentas (EB) Nr. 111/2005

EUROPOS
                             KOMISIJA

                                                       Briuselis, 2020 07 14
                                                       C(2020) 4691 final

                 KOMISIJOS DELEGUOTASIS REGLAMENTAS (ES) …/...

                                          2020 07 14

       kuriuo dėl tam tikrų narkotinių ir psichotropinių medžiagų pirmtakų (prekursorių)
     įtraukimo į oficialų medžiagų sąrašą iš dalies keičiami Europos Parlamento ir Tarybos
            reglamentas (EB) Nr. 273/2004 ir Tarybos reglamentas (EB) Nr. 111/2005

                                     (Tekstas svarbus EEE)

LT                                                                                           LT
 ---pagebreak---                                  AIŠKINAMASIS MEMORANDUMAS

     1.      DELEGUOTOJO AKTO BENDROSIOS APLINKYBĖS
     Narkotinių ir psichotropinių medžiagų pirmtakai (prekursoriai) yra cheminės medžiagos,
     kurios gali būti panaudotos neteisėtai narkotinių ar psichotropinių medžiagų gamybai.
     Europos Parlamento ir Tarybos reglamentu (EB) Nr. 273/2004 nustatytos prekybos narkotinių
     ir psichotropinių medžiagų pirmtakais (prekursoriais) Europos Sąjungoje stebėsenos
     priemonės, o ES ir trečiųjų šalių prekyba narkotinių ir psichotropinių medžiagų pirmtakais
     (prekursoriais) reglamentuojama Tarybos reglamentu (EB) Nr. 111/2005.
     Tais abiem reglamentais įgyvendinamos priemonės, numatytos 1988 m. gruodžio 19 d. JT
     konvencijos dėl kovos su neteisėta narkotinių priemonių ir psichotropinių medžiagų apyvarta1
     (toliau – 1988 m. JT konvencija) 12 straipsnyje.
     2013 m. gruodžio mėn. abu reglamentai buvo iš dalies pakeisti, siekiant padidinti narkotinių ir
     psichotropinių medžiagų pirmtakų (prekursorių) kontrolės priemonių veiksmingumą. Siekiant
     suteikti galimybę greitai padaryti reglamentų pataisas, atsižvelgiant į naujas narkotinių ir
     psichotropinių medžiagų pirmtakų (prekursorių) nukreipimo tendencijas, juose numatytas
     įgaliojimas priimti deleguotuosius aktus, kuriais oficialus medžiagų sąrašas papildomas
     naujomis medžiagomis. Vėlesniais šių dviejų reglamentų pakeitimais oficialūs medžiagų
     sąrašai papildyti naujomis medžiagomis.
     2019 m. kovo 19 d. šešiasdešimt antrojoje sesijoje priimtais sprendimais 62/10, 62/11 ir 62/12
     Jungtinių Tautų Narkotinių medžiagų komisija (CND) nusprendė į Konvencijos I lentelę
     įtraukti tris medžiagas: 3,4-MDP-2-P metilglicidatą2 (PMK glicidatą), 3,4-MDP-2-P
     metilglicido rūgštį (PMK glicido rūgštį) ir alfa-fenilacetoacetamidą (APAA). Be to, 2020 m.
     kovo 4 d. šešiasdešimt trečiojoje sesijoje priimtame Sprendime 63/1 CND nusprendė į
     Konvencijos I lentelę įtraukti metilo alfa-fenilacetoacetatą (MAPA). Todėl Europos Komisija
     turi priimti deleguotąjį reglamentą, kuriuo iš dalies keičiami Reglamentas (EB) Nr. 273/2004
     ir Tarybos reglamentas (EB) Nr. 111/2005 – į jų priedus įtraukiamos minėtos keturios
     medžiagos. Įtraukus šias keturias medžiagas į reglamentuose (EB) Nr. 273/2004 ir (EB)
     Nr. 111/2005 pateiktus oficialius medžiagų sąrašus bus galima geriau kontroliuoti šių
     medžiagų naudojimą, siekiant užtikrinti, kad jos nebūtų nukreipiamos neteisėtos amfetaminų
     ir MDMA (vadinamojo ekstazio) gamybos reikmėms.
     Šių keturių medžiagų įtraukimą į reglamentuose (EB) Nr. 273/2004 ir (EB) Nr. 111/2005
     pateiktus oficialius medžiagų sąrašus pateisinančios priežastys yra šios: lengvas tų medžiagų
     panaudojimas amfetaminams ir MDMA gaminti, amfetaminų ir MDMA vartojimo sukeliamų
     socialinių ir visuomenės sveikatos problemų mastas, žinomų teisėto tų medžiagų naudojimo
     būdų nebuvimas ir tai, kad kompetentingoms institucijoms tenkantis darbo krūvis padidėtų tik
     nežymiai.
     Analogiškai, neteisėtai amfetaminų gamybai taip pat dažnai naudojamas metilo 2-metil-3-
     feniloksiran-2-karboksilatas (BMK metilglicidatas) ir 2-metil-3-feniloksiran-2-karboksirūgštis
     (BMK glicido rūgštis), nors šios medžiagos ir neįtrauktos į 1988 m. JT konvencijos lenteles.
     Tai, kad tas dvi medžiagas galima lengvai panaudoti amfetaminams gaminti, amfetaminų
     vartojimo sukeliamų socialinių ir visuomenės sveikatos problemų mastas, tai, kad jos nėra
     plačiai teisėtai naudojamos, ir tai, kad kompetentingoms institucijoms tenkantis darbo krūvis
     padidėtų tik nežymiai, yra svarios priežastys įtraukti tas medžiagas į reglamentuose (EB)

     1
            OL L 326, 1990 11 24, p. 57.
     2
            Siekiant nuoseklumo, šios medžiagos reglamentų prieduose bus nurodytos pagal Tarptautinės teorinės
            ir taikomosios chemijos sąjungos (IUPAC) pripažintus standartus.

LT                                                      1                                                        LT
 ---pagebreak---      Nr. 273/2004 ir (EB) Nr. 111/2005 pateiktus oficialius medžiagų sąrašus, viršijant JT 1988 m.
     konvencijoje nustatytus įpareigojimus.
     Raudonasis fosforas yra plačiai teisėtai naudojamas, tačiau jis dažnai nukreipiamas iš teisėtų
     kanalų ir naudojamas neteisėtai metamfetamino gamybai ES. Kasmet ES sunaikinama daug
     neteisėtų metamfetamino laboratorijų. Apskaičiuota, kad vienoje valstybėje narėje per metus
     gali būti neteisėtai pagaminama 10–12 tonų metamfetamino. Be to, pastaruoju metu gauta
     pakankamai įrodymų, kad metamfetaminas neteisėtai gaminamas vis daugiau valstybių narių.
     Metamfetaminas yra didelę priklausomybę sukeliantis narkotikas, dėl kurio kai kuriuose ES
     regionuose kyla didelių socialinių ir visuomenės sveikatos problemų. Atsižvelgiant į tai, būtų
     proporcinga ir pagrįsta raudonąjį fosforą įtraukti į reglamentuose (EB) Nr. 273/2004 ir (EB)
     Nr. 111/2005 pateiktus oficialius medžiagų sąrašus.
     Galimybė priskirti medžiagas prie Reglamente (EB) Nr. 273/2004 ir Reglamente (EB)
     Nr. 111/2005 nurodytų 1 arba 2 kategorijų
     Komisija gali savo nuožiūra nuspręsti, prie kurios reglamentuose numatytos kategorijos – 1 ar
     2 kategorijos – priskirti į JT 1988 m. konvencijoje pateiktą oficialų medžiagų sąrašą įtrauktas
     keturias medžiagas. Reglamentuose numatyta 3 kategorija netinka, nes priskyrus medžiagas
     prie šios kategorijos būtų neįmanoma įvykdyti 1988 m. JT konvencija nustatytus
     įpareigojimus. 4 kategorija, kuri numatyta tik Tarybos reglamente (EB) Nr. 111/2005, taip pat
     netinka, nes prie šios kategorijos galima priskirti tik į oficialų sąrašą įtrauktų medžiagų
     turinčius vaistus bei veterinarinius vaistus.
     Į oficialų sąrašą įtrauktos 1 kategorijos medžiagos kelia didžiausią pavojų, jei jos
     nukreipiamos, ir paprastai integruojamos (visos arba jų dalis) į narkotinės arba psichotropinės
     medžiagos molekulę (t. y. jos yra tiesioginis prekursorius). Todėl abiejuose reglamentuose
     numatyta šioms cheminėms medžiagoms taikyti griežčiausias kontrolės ir stebėsenos
     priemones.
     2 kategorijos medžiagos arba kelia mažesnę riziką, arba šių medžiagų kiekiai, nukreipiami
     neteisėtos narkotikų gamybos reikmėms, sudaro tokią mažą bendro ES teisėtai parduodamo ir
     naudojamo kiekio dalį, kad oficialiai priskyrus jas prie 1 kategorijos susidarytų neproporcinga
     našta; taigi taikomos atitinkamos kontrolės ir stebėsenos priemonės yra ne tokios griežtos.
     1 kategorijos medžiagas reikia laikyti saugiose patalpose (pvz., rakinamose, stebimose vaizdo
     kameromis ir pan.), o kiekvienas su šiomis medžiagomis dirbantis ūkio subjektas turi turėti
     licenciją. 2 kategorijos medžiagų saugiose patalpose laikyti neprivaloma, o ūkio subjektams
     pakanka registracijos. Vykdant išorės prekybos kontrolę, pagrindinis šių dviejų kategorijų
     skirtumas yra tas, kad 1 kategorijos medžiagoms reikia ir importo, ir eksporto leidimo, o 2
     kategorijos medžiagoms privaloma turėti tik eksporto leidimą.
     Teisėtas medžiagų naudojimas
     Remiantis informacija, surinkta pagal 1988 m. JT konvenciją sudarant oficialius medžiagų
     sąrašus, galima daryti išvadą, kad PMK glicido rūgštis, PMK glicidatas, APAA ir MAPA nėra
     teisėtai parduodami ir naudojami. Atliekant analizę, kuria grindžiamas dabartinis pasiūlymas
     įtraukti BMK metilglicidatą ir BMK glicido rūgštį į reglamentuose (EB) Nr. 273/2004 ir (EB)
     Nr. 111/2005 pateiktus oficialius sąrašus, paaiškėjo, kad šios medžiagos ES nėra plačiai
     teisėtai naudojamos.
     Kadangi šias šešias medžiagas galima lengvai panaudoti amfetaminams ir MDMA gaminti,
     atsižvelgiant į amfetaminų ir MDMA vartojimo keliamų socialinių ir visuomenės sveikatos
     problemų mastą ir į tai, kad kompetentingoms institucijoms ir ūkio subjektams tenkantis

LT                                                 2                                                   LT
 ---pagebreak---      darbo krūvis padidėtų tik nežymiai, dėl tų medžiagų priskyrimo prie 1 kategorijos
     nesusidarytų neproporcinga našta.
     Kita vertus, raudonasis fosforas yra plačiai teisėtai naudojamas. Todėl, siekiant užtikrinti, kad
     ši ES vidaus prekybos sąlygomis teisėtai naudojama medžiaga nebūtų nukreipiama neteisėto
     naudojimo reikmėms, ją siūloma priskirti prie Reglamento (EB) Nr. 273/2004 I priedo 2A
     kategorijos. Siekiant sušvelninti reglamente nustatytų įpareigojimų poveikį, bus taikoma 0,1
     kg ribinė vertė, kai atitinkamas kiekis neviršys tos ribinės vertės per vienų metų laikotarpį. Ši
     ribinė vertė nustatyta susitarus su valstybių narių kompetentingomis institucijomis.
     Nors šiuo metu nežinoma, ar raudonasis fosforas, kuriuo prekiauja ES ir trečiosios šalys, taip
     pat yra nukreipiamas neteisėto naudojimo reikmėms, labai tikėtina, kad, pradėjus vykdyti ES
     vidaus prekybos stebėseną, neteisėtų narkotikų gamintojai šia medžiaga apsirūpinti bandys
     nukreipdami ją iš ES ir trečiųjų šalių prekybos kanalų. Todėl raudonasis fosforas taip pat
     turėtų būti priskirtas prie Reglamento (EB) Nr. 111/2005 priedo 2 kategorijos. Tai taip pat
     užtikrins, kad būtų išlaikytas į Reglamentą (EB) Nr. 273/2004 ir į Reglamentą (EB)
     Nr. 111/2005 įtrauktų medžiagų paralelizmas, o tai padės ūkio subjektams ir
     kompetentingoms institucijoms lengviau įgyvendinti šiuos reglamentus.
     Iš dalies keičiant abu reglamentus taip pat tikslinga atnaujinti atitinkamus įvairiuose prieduose
     nurodytų medžiagų KN kodus.

     2.       KONSULTACIJOS PRIEŠ PRIIMANT AKTĄ
     Vadovaujantis Europos Parlamento, Tarybos ir Europos Komisijos bendrojo susitarimo dėl
     deleguotųjų aktų 4 punktu, atliekant parengiamuosius darbus dėl šio deleguotojo akto
     surengtos tinkamos ir skaidrios konsultacijos, taip pat ir su ekspertais. Deleguotojo akto
     projektas Europos Parlamentui perduotas 2020 m. sausio 22 d. Ekspertų grupė narkotinių ir
     psichotropinių medžiagų pirmtakų (prekursorių) klausimais išsamiai aptarė pasiūlymą
     2018 m. gegužės 14–15 d., 2018 m. lapkričio 21–22 d., 2019 m. gegužės 27–28 d. ir 2019 m.
     lapkričio 28–29 d. posėdžiuose. Be to, 2019 m. spalio 2 d. grupei pateiktas deleguotojo akto
     projektas, o 2020 m. sausio 22 d. – patikslintas jo projektas.

     3.       DELEGUOTOJO AKTO TEISINIAI ASPEKTAI
     Remiantis Europos Parlamento ir Tarybos reglamento (EB) Nr. 273/2004 su pakeitimais,
     padarytais Reglamentu (ES) Nr. 1258/2013, 15 straipsniu ir Tarybos reglamento (EB) Nr.
     111/2005 su pakeitimais, padarytais Europos Parlamento ir Tarybos reglamentu (ES)
     Nr. 1259/2013, 30a straipsniu, Komisijai suteikiami įgaliojimai priimti deleguotuosius aktus,
     siekiant padaryti priedų pataisas, atsižvelgiant į naujas narkotinių ir psichotropinių medžiagų
     pirmtakų (prekursorių) nukreipimo tendencijas ir visus Jungtinių Tautų konvencijos priedo
     lentelių pakeitimus.
     Kaip nurodyta 1 skyrelyje, PMK glicido rūgšties, PMK glicidato, APAA ir MAPA atveju
     reikia vadovautis JT 1988 m. konvencijos priedo lentelių pakeitimais. BMK metilglicidatas,
     BMK glicido rūgštis ir raudonasis fosforas yra medžiagos, kurios dažnai naudojamos
     neteisėtais tikslais ir kurios kelia vis daugiau problemų valstybėms narėms. Todėl,
     vadovaujantis Reglamentu (EB) Nr. 273/2004 ir Reglamentu (EB) Nr. 111/2005 suteiktais
     deleguotaisiais įgaliojimais, atsižvelgiant į naujas nukreipimo tendencijas, reikėtų padaryti
     Reglamento (EB) Nr. 273/2004 ir Reglamento (EB) Nr. 111/2005 priedų pataisas.
     Reglamentai (EB) Nr. 273/2004 ir (EB) Nr. 111/2005 yra glaudžiai susiję. Jais bendrai
     įgyvendinamos priemonės, numatytos 1988 m. gruodžio 19 d. JT konvencijos dėl kovos su
     neteisėta narkotinių priemonių ir psichotropinių medžiagų apyvarta 12 straipsnyje. Komisijos

LT                                                  3                                                    LT
 ---pagebreak---      deleguotuoju reglamentu (ES) 2015/1011 ir Komisijos įgyvendinimo reglamentu (ES)
     2015/1013 buvo priimtos bendrosios reglamentų (EB) Nr. 273/2004 ir (EB) Nr. 111/2005
     įgyvendinimo taisyklės.
     Atsižvelgiant į tai, kas išdėstyta pirmiau, dviejų skirtingų įgaliojimų, grindžiamų skirtingais
     pagrindiniais teisėkūros procedūra priimtais aktais, sujungimas į vieną deleguotąjį aktą yra
     pateisinamas dėl glaudaus materialinio ryšio tarp minėtų įgaliojimų.

LT                                                 4                                                   LT
 ---pagebreak---                      KOMISIJOS DELEGUOTASIS REGLAMENTAS (ES) …/...

                                                  2020 07 14

           kuriuo dėl tam tikrų narkotinių ir psichotropinių medžiagų pirmtakų (prekursorių)
         įtraukimo į oficialų medžiagų sąrašą iš dalies keičiami Europos Parlamento ir Tarybos
                reglamentas (EB) Nr. 273/2004 ir Tarybos reglamentas (EB) Nr. 111/2005

                                             (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2004 m. vasario 11 d. Europos Parlamento ir Tarybos reglamentą (EB)
     Nr. 273/2004 dėl narkotinių medžiagų pirmtakų (prekursorių)1, ypač į jo 15 straipsnį,
     atsižvelgdama į 2004 m. gruodžio 22 d. Tarybos reglamentą (EB) Nr. 111/2005, nustatantį
     prekybos narkotinių ir psichotropinių medžiagų pirmtakais (prekursoriais) tarp Sąjungos ir
     trečiųjų šalių stebėsenos taisykles2, ypač į jo 30a straipsnį,
     kadangi:
     (1)      Reglamento (EB) Nr. 273/2004 I priede ir Reglamento (EB) Nr. 111/2005 priede
              pateiktas oficialus medžiagų, kurioms taikomos tam tikros šiuose reglamentuose
              nustatytos suderintos kontrolės ir stebėsenos priemonės, sąrašas;
     (2)      Jungtinių Tautų Narkotinių medžiagų komisijos (CND) sprendimais 62/10, 62/11 ir
              62/12, priimtais 2019 m. kovo 19 d. šešiasdešimt antrojoje sesijoje, trys medžiagos –
              metilo          3-(1,3-benzodioksol-5-il)-2-metiloksiran-2-karboksilatas       (PMK
              metilglicidatas), 3-(1,3-benzodioksol-5-il)-2-metiloksiran-2-karboksirūgštis (PMK
              glicido rūgštis) ir alfa-fenilacetoacetamidas (APAA) – įtrauktos į 1988 m. gruodžio
              19 d. Jungtinių Tautų konvencijos dėl kovos su neteisėta narkotinių priemonių ir
              psichotropinių medžiagų apyvarta3 (toliau – 1988 m. JT konvencija) I lentelę. Be to,
              2020 m. kovo 4 d. šešiasdešimt trečiojoje sesijoje priimtu CND Sprendimu 63/1 į
              1988 m. JT konvencijos I lentelę įtraukta medžiaga metilo alfa-fenilacetoacetatas
              (MAPA);
     (3)      vienas iš reglamentų (EB) Nr. 273/2004 ir (EB) Nr. 111/2005 tikslų – Sąjungoje
              įgyvendinti 1988 m. JT konvencijos 12 straipsnį. Todėl PMK metilglicidatas, PMK
              glicido rūgštis, APAA ir MAPA turėtų būti įtraukti į Reglamento (EB) Nr. 273/2004 I
              priedą ir į Reglamento (EB) Nr. 111/2005 priedą;
     (4)      į oficialų sąrašą įtrauktos medžiagos, išvardytos Reglamento (EB) Nr. 273/2004
              I priede ir Reglamento (EB) Nr. 111/2005 priede, yra suskirstytos į kategorijas,
              kurioms taikomos skirtingos priemonės, siekiant užtikrinti tinkamą kiekvienos
              konkrečios medžiagos keliamos grėsmės ir teisėtai prekybai tenkančios naštos
              pusiausvyrą; griežčiausios kontrolės ir stebėsenos priemonės taikomos 1 kategorijos

     1
              OL L 47, 2004 2 18, p. 1.
     2
              OL L 22, 2005 1 26, p. 1.
     3
              OL L 326, 1990 11 24, p. 57.

LT                                                    5                                               LT
 ---pagebreak---             medžiagoms. Pavyzdžiui, 1 kategorijos medžiagas reikia laikyti saugiose patalpose, o
            kiekvienas su šiomis medžiagomis dirbantis ūkio subjektas turi turėti licenciją;
     (5)    PMK metilglicidatas ir PMK glicido rūgštis yra 3,4-metilendioksimetamfetamino
            (MDMA) (vadinamojo ekstazio) tiesioginiai prekursoriai. APAA ir MAPA yra
            amfetaminų tiesioginiai prekursoriai. Kitaip tariant, iš šių abiejų medžiagų galima
            nesunkiai pagaminti MDMA arba amfetaminų;
     (6)    kai kuriuose Sąjungos regionuose dėl netinkamo MDMA ir amfetaminų naudojimo ir
            piktnaudžiavimo jais kyla didelių socialinių ir visuomenės sveikatos problemų; Be to,
            didžiulį kiekį MDMA ir amfetaminų Sąjungoje pagamina organizuotos nusikalstamos
            grupuotės. Dideli MDMA ir amfetaminų kiekiai taip pat eksportuojami į trečiąsias
            šalis;
     (7)    Sąjungoje nėra žinomų teisėtos PMK metilglicidato, PMK glicido rūgšties, APAA ir
            MAPA gamybos, prekybos ar naudojimo būdų. Todėl tų medžiagų priskyrimas prie
            Reglamento (EB) Nr. 273/2004 I priedo ir Reglamento (EB) Nr. 111/2005 priedo 1
            kategorijos nesudarytų papildomos administracinės naštos Sąjungos ūkinės veiklos
            vykdytojams ir kompetentingoms institucijoms;
     (8)    atsižvelgiant į grėsmę, kurią PMK metilglicidatas, PMK glicido rūgštis, APAA ir
            MAPA kelia Sąjungos socialinei gerovei ir visuomenės sveikatai, ir į tai, kad tų
            medžiagų įtraukimas į oficialius medžiagų sąrašus neturės poveikio jų teisėtai
            prekybai, gamybai ir naudojimui Sąjungoje, šios medžiagos turėtų būti įtrauktos į
            Reglamento (EB) Nr. 273/2004 I priede ir Reglamento (EB) Nr. 111/2005 priede
            pateiktus 1 kategorijos medžiagų sąrašus;
     (9)    metilo 2-metil-3-feniloksiran-2-karboksilatas (BMK metilglicidatas) ir 2-metil-3-
            feniloksiran-2-karboksirūgštis (BMK glicido rūgštis) taip pat yra medžiagos, kurios
            yra amfetaminų tiesioginiai prekursoriai ir kurios dažnai naudojamos neteisėtai
            amfetaminų gamybai. Todėl tos medžiagos turėtų būti įtrauktos į Reglamento (EB)
            Nr. 273/2004 I priedą ir į Reglamento (EB) Nr. 111/2005 priedą;
     (10)   Sąjungoje teisėtos BMK metilglicidato ir BMK glicido rūgšties gamybos, prekybos ar
            naudojimo mastas nėra reikšmingas. Todėl tų medžiagų priskyrimas prie Reglamento
            (EB) Nr. 273/2004 I priedo ir Reglamento (EB) Nr. 111/2005 priedo 1 kategorijos
            nesudarytų didelės papildomos administracinės naštos Sąjungos ūkinės veiklos
            vykdytojams ir kompetentingoms institucijoms;
     (11)   atsižvelgiant į grėsmę, kurią BMK metilglicidatas ir BMK glicido rūgštis kelia
            Sąjungos socialinei gerovei ir visuomenės sveikatai, ir į tai, kad tų medžiagų
            įtraukimas į sąrašus turės tik nežymų poveikį jų teisėtai prekybai, gamybai ir
            naudojimui Sąjungoje, šios medžiagos turėtų būti įtrauktos į Reglamento (EB)
            Nr. 273/2004 I priede ir Reglamento (EB) Nr. 111/2005 priede pateiktus 1 kategorijos
            medžiagų sąrašus;
     (12)   raudonasis fosforas dažnai nukreipiamas iš prekybos vidaus rinkoje ir Sąjungoje
            naudojamas neteisėtai metamfetamino gamybai. Jis naudojamas kaip katalizatorius
            efedrino arba pseudoefedrino, kurie jau įtraukti į Reglamento (EB) Nr. 273/2004 I
            priede ir Reglamento (EB) Nr. 111/2005 priede pateiktus 1 kategorijos medžiagų
            sąrašus, cheminei konversijai į metamfetaminą. Todėl raudonasis fosforas taip pat
            turėtų būti įtrauktas į Reglamento (EB) Nr. 273/2004 I priedą;
     (13)   metamfetaminas yra didelę priklausomybę sukeliantis narkotikas, dėl kurio kai
            kuriuose Sąjungos regionuose kyla didelių socialinių ir visuomenės sveikatos
            problemų;

LT                                                6                                                 LT
 ---pagebreak---      (14)   tačiau raudonasis fosforas yra teisėtai naudojamas įvairioms svarbioms reikmėms,
            pavyzdžiui, plastiko gaminiams skirtiems antipirenams, pirotechnikos priemonėms,
            degtukų uždegimo paviršiams ir signaliniams deglams gaminti;
     (15)   siekiant užtikrinti proporcingą grėsmės, kurią raudonasis fosforas kelia Sąjungos
            socialinei gerovei ir visuomenės sveikatai, ir naštos, kuri tenka teisėtai prekybai ta
            medžiaga vidaus rinkoje, pusiausvyrą, raudonasis fosforas turėtų būti įtrauktas į
            Reglamento (EB) Nr. 273/2004 I priede pateiktą 2A kategorijos medžiagų sąrašą;
     (16)   nors šiuo metu nežinoma, ar raudonasis fosforas taip pat nukreipiamas iš Sąjungos ir
            trečiųjų šalių prekybos kanalų, labai tikėtina, kad, kai prekyba šia medžiaga vidaus
            rinkoje bus kontroliuojama pagal Reglamentą (EB) Nr. 273/2004, neteisėtų narkotikų
            gamintojai šia medžiaga apsirūpinti bandys nukreipdami ją iš tokių Sąjungos išorės
            prekybos kanalų. Tad yra didelė rizika, kad raudonasis fosforas bus nukreiptas iš
            Sąjungos ir trečiųjų šalių prekybos kanalų, todėl jis taip pat turėtų būti įtrauktas į
            Reglamento (EB) Nr. 111/2005 priede pateiktą 2 kategorijos medžiagų sąrašą; be to,
            taip užtikrinama, kad būtų išlaikytas į Reglamentą (EB) Nr. 273/2004 ir į Reglamentą
            (EB) Nr. 111/2005 įtrauktų medžiagų paralelizmas, o tai padės ūkio subjektams ir
            kompetentingoms institucijoms lengviau įgyvendinti šiuos reglamentus;
     (17)   Reglamento (EB) Nr. 273/2004 II priede nustatytos per vienus metus sudaromų
            sandorių, susijusių su tam tikromis medžiagomis, kiekybinės ribos. To priedo tikslas –
            išvengti nepagrįstų teisėtos prekybos tomis medžiagomis kliūčių tais atvejais, kai
            galima sumažinti arba pašalinti jų nukreipimo į neteisėtus kanalus riziką, nustatant
            prekybos apribojimus tik tam tikrą ribinę vertę viršijantiems kiekiams. Remiantis
            turimais įrodymais ir konsultacijomis su valstybių narių kompetentingomis
            institucijomis, tokia raudonajam fosforui taikoma ribinė vertė turėtų būti 0,1 kg;
     (18)   šiomis aplinkybėmis, siekiant užtikrinti teisingą į oficialų sąrašą įtrauktų medžiagų
            klasifikavimą, taip pat tikslinga atnaujinti reglamentuose (EB) Nr. 273/20014 ir (EB)
            Nr. 111/2005 nurodytus Kombinuotosios nomenklatūros kodus (KN kodus) remiantis
            naujausia Kombinuotosios nomenklatūros redakcija, priimta Komisijos įgyvendinimo
            reglamentu (ES) 2019/17764 ir taikoma nuo 2020 m. sausio 1 d.;
     (19)   kadangi     valstybių    narių    kompetentingos  institucijos   medžiagą     alfa-
            fenilacetoacetonitrilą paprastai vadina APAAN, ta santrumpa turėtų būti įtraukta į
            Reglamento (EB) Nr. 273/2004 I priedą ir Reglamento (EB) Nr. 111/2005 priedą;
     (20)   todėl reglamentai (EB) Nr. 273/2004 ir (EB) Nr. 111/2005 turėtų būti atitinkamai iš
            dalies pakeisti;
     (21)   kadangi teisėtos raudonojo fosforo gamybos, prekybos ir naudojimo Sąjungoje mastas
            yra didelis, ūkinės veiklos vykdytojams ir kompetentingoms institucijoms reikėtų
            suteikti pakankamai laiko prisitaikyti prie šiuo reglamentu numatytų naujų apribojimų,
            susijusių su ta medžiaga;
     (22)   reglamentais (EB) Nr. 273/2004 ir (EB) Nr. 111/2005 bendrai įgyvendinamos tam
            tikros 1988 m. JT konvencijos nuostatos. Kadangi tarp šių dviejų reglamentų esama
            glaudaus materialinio ryšio, yra pateisinama pakeitimus priimti vienu deleguotuoju
            aktu,

     4
            2019 m. spalio 9 d. Komisijos įgyvendinimo reglamentas (ES) 2019/1776, kuriuo iš dalies keičiamas
            Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų
            tarifo I priedas (OL L 280, 2019 10 31, p. 1).

LT                                                      7                                                         LT
 ---pagebreak---      PRIĖMĖ ŠĮ REGLAMENTĄ:

                                              1 straipsnis
                               Reglamento (EB) Nr. 273/2004 pakeitimai
     Reglamento (EB) Nr. 273/2004 I ir II priedai iš dalies keičiami pagal šio reglamento I priedą.

                                              2 straipsnis
                               Reglamento (EB) Nr. 111/2005 pakeitimai
     Reglamento (EB) Nr. 111/2005 priedas iš dalies keičiamas pagal šio reglamento II priedą.

                                              3 straipsnis

                                        Įsigaliojimas ir taikymas
     Šis reglamentas įsigalioja dvidešimtą dieną po jo paskelbimo Europos Sąjungos oficialiajame
     leidinyje.

     I priedo 1 punkto b papunktis bei 2 punktas ir II priedo 2 punkto b papunktis taikomi nuo …
     [įrašyti datą – vienas mėnuo nuo šio reglamento įsigaliojimo dienos].
     Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 07 14

                                                 Komisijos vardu
                                                 Pirmininkė
                                                 Ursula VON DER LEYEN

LT                                                  8                                                 LT
 ---documentbreak---                              EUROPOS
                             KOMISIJA

                                                    Briuselis, 2020 07 14
                                                    C(2020) 4691 final

                                                    ANNEXES 1 to 2

                                          PRIEDAI

                                             prie

                 KOMISIJOS DELEGUOTOJO REGLAMENTO (ES) …/...

       kuriuo dėl tam tikrų narkotinių ir psichotropinių medžiagų pirmtakų (prekursorių)
     įtraukimo į oficialų medžiagų sąrašą iš dalies keičiami Europos Parlamento ir Tarybos
            reglamentas (EB) Nr. 273/2004 ir Tarybos reglamentas (EB) Nr. 111/2005

LT                                                                                           LT
 ---pagebreak---                                            I PRIEDAS

Reglamento (EB) Nr. 273/2004 I ir II priedai iš dalies keičiami taip:
(1) I priedas iš dalies keičiamas taip:
   (a) lentelė „1 KATEGORIJA“ iš dalies keičiama taip:
       i) su alfa-fenilacetoacetonitrilu susijęs įrašas pakeičiamas taip:

                                                     KN
                 Medžiaga                       pavadinimas        KN kodas       CAS numeris
                                                (jei skiriasi)

„Alfa-fenilacetoacetonitrilas (APAAN)                             2926 40 00      4468-48-8“

       ii) įraše, susijusiame su (1R,2S)-(-)-chlorefedrinu, KN kodas „2939 99 00“
           pakeičiamas į „2939 79 90“;

       iii) įraše, susijusiame su (1S,2R)-(+)-chlorefedrinu, KN kodas „2939 99 00“
            pakeičiamas į „2939 79 90“;

       iv) įraše, susijusiame su (1S,2S)-(+)-chlorpseudoefedrinu, KN kodas „2939 99 00“
           pakeičiamas į „2939 79 90“;

       v) įraše, susijusiame su (1R,2R)-(-)-chlorpseudoefedrinu, KN kodas „2939 99 00“
          pakeičiamas į „2939 79 90“;

       vi) atitinkamoje vietoje, atsižvelgiant į KN kodą, nuosekliai įterpiami šie įrašai:

                                                     KN
                 Medžiaga                       pavadinimas        KN kodas       CAS numeris
                                                (jei skiriasi)

„Metilo 3-(1,3-benzdioksol-5-il)-2-
metiloksiran-2-karboksilatas (PMK                                 2932 99 00      13605-48-6
metilglicidatas)

3-(1,3-benzdioksol-5-il)-2-metiloksiran-2-
                                                                  2932 99 00      2167189-50-4
karboksirūgštis (PMK glicido rūgštis)

Alfa-fenilacetoacetamidas (APAA)                                  2924 29 70      4433-77-6

Metilo 2-metil-3-feniloksiran-2-
karboksilatas                                                     2918 99 90      80532-66-7
(BMK metilglicidatas)

2-metil-3-feniloksiran-2-karboksirūgštis
                                                                  2918 99 90      25547-51-7
(BMK glicido rūgštis)

                                               1
 ---pagebreak--- Metilo alfa-fenilacetoacetatas (MAPA)                               2918 30 00    16648-44-5“;

    (b) lentelėje „2A PAKATEGORĖ “ atitinkamoje vietoje, atsižvelgiant į KN kodą,
        nuosekliai įterpiamas šis įrašas:

                                                       KN
                 Medžiaga                         pavadinimas        KN kodas     CAS numeris
                                                  (jei skiriasi)

„Raudonasis fosforas                                                2804 70 00    7723-14-0“;

    (c) lentelės „2B PAKATEGORĖ“ įraše, susijusiame su antranilo rūgštimi, KN kodas
        „2922 43 00“ pakeičiamas į „ex2922 43 00“;
    (d) lentelės „3 KATEGORIJA“ įraše, susijusiame su sieros rūgštimi, KN kodas „2807 00
        10“ pakeičiamas į „2807 00 00“;
(2) II priedo lentelėje įterpiamas šis įrašas:

                 Medžiaga                                          Ribinė vertė

„Raudonasis fosforas                             0,1 kg“

                                                 2
 ---pagebreak---                                          II PRIEDAS

Reglamento (EB) Nr. 111/2005 priedas iš dalies keičiamas taip:
   (1) lentelė „1 kategorija“ iš dalies keičiama taip:
       (a) su alfa-fenilacetoacetonitrilu susijęs įrašas pakeičiamas taip:

                                                     KN
                Medžiaga                        pavadinimas         KN kodas         CAS Nr.
                                                (jei skiriasi)

„Alfa-fenilacetoacetonitrilas (APAAN)                              2926 40 00     4468-48-8“

       (b) įraše, susijusiame su (1R,2S)-(-)-chlorefedrinu, KN kodas „2939 99 00“
           pakeičiamas į „2939 79 90“;
       (c) įraše, susijusiame su (1S,2R)-(+)-chlorefedrinu, KN kodas „2939 99 00“
           pakeičiamas į „2939 79 90“;
       (d) įraše, susijusiame su (1S,2S)-(+)-chlorpseudoefedrinu, KN kodas „2939 99 00“
           pakeičiamas į „2939 79 90“;
       (e) įraše, susijusiame su (1R,2R)-(-)-chlorpseudoefedrinu, KN kodas „2939 99 00“
           pakeičiamas į „2939 79 90“;
       (f) atitinkamoje vietoje, atsižvelgiant į KN kodą, nuosekliai įterpiami šie įrašai:

                                                     KN
                Medžiaga                        pavadinimas         KN kodas         CAS Nr.
                                                (jei skiriasi)

„Metilo 3-(1,3-benzdioksol-5-il)-2-                                2932 99 00     13605-48-6
metiloksiran-2-karboksilatas (PMK
metilglicidatas)

3-(1,3-benzdioksol-5-il)-2-metiloksiran-2-                         2932 99 00     2167189-50-4
karboksirūgštis (PMK glicido rūgštis)

Alfa-fenilacetoacetamidas (APAA)                                   2924 29 70     4433-77-6

Metilo 2-metil-3-feniloksiran-2-                                   2918 99 90     80532-66-7
karboksilatas
(BMK metilglicidatas)

2-metil-3-feniloksiran-2-karboksirūgštis                           2918 99 90     25547-51-7
(BMK glicido rūgštis)

Metilo alfa-fenilacetoacetatas (MAPA)                              2918 30 00     16648-44-5“;

                                               3
 ---pagebreak--- (2) lentelė „2 kategorija“ iš dalies keičiama taip:
   (a) įraše, susijusiame su antranilo rūgštimi, KN kodas „2922 43 00“ pakeičiamas į
       „ex2922 43 00“;
   (b) atitinkamoje vietoje, atsižvelgiant į KN kodą, nuosekliai įterpiamas šis įrašas:

                                                      KN
                 Medžiaga                        pavadinimas       KN kodas          CAS Nr.
                                                 (jei skiriasi)

„Raudonasis fosforas                                              2804 70 00      7723-14-0“;

(3) lentelės „3 kategorija“ įraše, susijusiame su sieros rūgštimi, KN kodas „2807 00 10“
    pakeičiamas į „2807 00 00“;
(4) lentelė „4 kategorija“ iš dalies keičiama taip:
   (a) su vaistais ir veterinariniais vaistais, kurių sudėtyje yra efedrino arba jo druskų,
       susijusiame įraše KN kodas „3003 40 20“ pakeičiamas į „3003 41 00“, o KN kodas
       „3004 40 20“ – į „3004 41 00“;
   (b) su vaistais ir veterinariniais vaistais, kurių sudėtyje yra pseudoefedrino arba jo druskų,
       susijusiame įraše KN kodas „3003 40 30“ pakeičiamas į „3003 42 00“, o KN kodas
       „3004 40 30“ – į „3004 42 00“.

                                                4